ddrg/super_eurlex huggingface dataset:
KOMMISSIONENS BESLUTNING af 17. marts 1995 om ændring af beslutning 94/621/EF om beskyttelsesforanstaltninger over for bestemte levende dyr og animalske produkter, der har oprindelse i eller kommer fra Albanien (Tekst af betydning for EØS) (95/89/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/622/EØF, 90/425/EØF og 90/675/EØF (1), senest ændret ved akten vedrørende Østrigs, Finlands og Sveriges tiltrædelse, særlig artikel 18,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (2), senest ændret ved akten vedrørende Østrigs, Finlands og Sveriges tiltrædelse, særlig artikel 19, og

ud fra følgende betragtninger:

Der er konstateret kolera i Albanien;

koleraen i Albanien kan udgøre en alvorlig fare for folkesundheden;

Kommissionen vedtog ved beslutning 94/621/EØF (3), senest ændret ved beslutning 94/702/EF (4), de nødvendige foranstaltninger;

en gruppe af eksperter fra Kommissionen har været i Albanien med henblik på at vurdere de foranstaltninger, der er truffet af de albanske myndigheder; rapporten fra ekspertgruppen viser, at det er nødvendigt at opretholde de beskyttelsesforanstaltninger, der er fastsat for toskallede bløddyr, pighuder, sækdyr og havsnegle i enhver form og for levende fisk og skaldyr transporteret i vand;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 94/621/EF foretages følgende ændringer:

1) Artikel 1 affattes således:

»Artikel 1

Medlemsstaterne forbyder indførsel af toskallede bløddyr, pighuder, sækdyr og havsnegle i enhver form samt levende fisk og skaldyr transporteret i vand, der har oprindelse i eller kommer fra Albanien.«

2) Artikel 3 ophæves.

Artikel 2

Medlemsstaterne ændrer de foranstaltninger, de anvender ved import, for at bringe dem i overensstemmelse med denne beslutning. De underretter Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 17. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 56.

(2) EFT nr. L 373 af 31. 12. 1990, s. 1.

(3) EFT nr. L 246 af 21. 9. 1994, s. 25.

(4) EFT nr. L 284 af 1. 11. 1994, s. 64.
KOMMISSIONENS BESLUTNING af 2. marts 1995 om ændring af beslutning, 94/187/EF, 94/309/EF, 94/344/EF og 94/446/EF, vedrørende dyresundhedsmæssige betingelser og udstedelse af sundhedscertifikat ved indførsel af visse produkter omfattet af Rådets direktiv 92/118/EØF (Tekst af betydning for EØS) (95/88/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der, for så vidt angår disse betingelser, ikke er underlagt specifikke fællesskabsbestemmelser som omhandlet i bilag A, kapitel I, i direktiv 89/662/EØF, og, for så vidt angår patogener, i direktiv 90/425/EØF (1), senest ændret ved akten vedrørende Østrigs, Finlands og Sveriges tiltrædelse, særlig artikel 10, stk. 2, litra c), og

ud fra følgende betragtninger:

Kommissionens beslutning 94/187/EF (2), 94/309/EF (3), 94/344/EF (4) og 94/446/EF (5) fastlægger de dyresundhedsmæssige betingelser og bestemmelserne for udstedelse af sundhedscertifikat ved indførsel fra tredjelande af henholdsvis dyretarme, bestemte slags foder til selskabsdyr og visse ugarvede, fortærbare produkter til selskabsdyr med indhold af lavrisikostoffer, forarbejdet animalsk protein, herunder produkter indeholdende sådant protein, bestemt til foder, ben og benprodukter, horn, hove og klove og produkter heraf, til videreforarbejdning, ikke bestemt til konsum eller foder;

de beslutninger blev ændret ved beslutning 94/775/EF (6) med henblik på at fastsætte datoen for deres anvendelse til den 28. februar 1995; det viser sig, at tredjelandene ikke kan opfylde de nye importbetingelser fra denne dato; for at undgå afbrydelser i handelen er det nødvendigt at udskyde datoen for beslutningernes anvendelse til den 1. juli 1995;

beslutning 94/187/EF, 94/309/EF, 94/344/EF og 94/446/EF bør ændres i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 2 i beslutning 94/187/EF ændres »den 28. februar 1995« til »den 1. juli 1995«.

Artikel 2

I artikel 2 i beslutning 94/309/EF ændres »den 28. februar 1995« til »den 1. juli 1995«.

Artikel 3

I artikel 2 i beslutning 94/344/EF ændres »den 28. februar 1995« til »den 1. juli 1995«.

Artikel 4

I artikel 4 i beslutning 94/446/EF ændres »den 28. februar 1995« til »den 1. juli 1995«.

Artikel 5

Denne beslutning er rettet til medlemsstaterne.

Udfærdiget i Bruxelles, den 2. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 15. 3. 1993, s. 49.

(2) EFT nr. L 89 af 6. 4. 1994, s. 18.

(3) EFT nr. L 137 af 1. 6. 1994, s. 62.

(4) EFT nr. L 154 af 21. 6. 1994, s. 45.

(5) EFT nr. L 183 af 19. 7. 1994, s. 46.

(6) EFT nr. L 310 af 3. 12. 1994, s. 77.
KOMMISSIONENS BESLUTNING af 21. marts 1995 om ændring af beslutning 92/175/EØF for så vidt angår listen over ANIMO-enheder i Sverige (95/86/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens beslutning 92/175/EØF af 21. februar 1992 om udarbejdelse af listen med angivelse af enhederne i det edb-baserede net ANIMO (1), senest ændret ved akten vedrørende Østrigs, Finlands og Sveriges tiltrædelse, særlig artikel 1, stk. 4, og

og ud fra følgende betragtninger:

De svenske myndigheder har meddelt listen over ANIMO-enhederne på Sveriges område;

på baggrund af disse oplysninger bør beslutning 92/175/EØF ændres, således at listen over og identifikationen af ANIMO-enhederne i Sverige tilføjes -

VEDTAGET FØLGENDE BESLUTNING:

Artikel 1

I bilaget til beslutning 92/175/EØF indsættes bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 21. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 80 af 25. 3. 1992, s. 1.

BILAG

Sverige

>TABELPOSITION>

>TABELPOSITION>

>TABELPOSITION>
KOMMISSIONENS BESLUTNING af 7. april 1995 om ændring af beslutning 91/449/EØF om sundhedscertifikater for kødprodukter, der indføres (Tekst af betydning for EØS) (95/140/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 21a og 22, og

ud fra følgende betragtninger:

I Kommissionens beslutning 91/449/EØF (2), senest ændret ved beslutning 94/847/EF (3), er det fastsat, hvilke sundhedscertifikater der kræves ved indførsel af kødprodukter fra tredjelande;

der er ikke konstateret udbrud af mund- og klovesyge i Argentina siden april 1994; dog vaccineres der mod denne sygdom i landet;

det afhænger af sundhedssituationen i fremstillingslandet, hvilke kategorier af kødprodukter der kan indføres fra tredjelande;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I del II i bilag E til beslutning 91/449/EØF indsættes følgende land:

»Argentina«.

Artikel 2

Denne beslutning er rettet til medlemsstaterne.

Udfærdiget i Bruxelles, den 7. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 302 af 31. 12. 1972, s. 28.

(2) EFT nr. L 240 af 29. 8. 1991, s. 28.

(3) EFT nr. L 352 af 31. 12. 1994, s. 56.
RÅDETS AFGØRELSE af 10. april 1995 om ændring af afgørelse 94/942/FUSP om en fælles aktion vedtaget af Rådet på grundlag af artikel J.3 i traktaten om Den Europæiske Union vedrørende kontrol med udførslen af varer med dobbelt anvendelse fra Fællesskabet (95/128/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3,

under henvisning til de overordnede retningslinjer fastlagt af Det Europæiske Råd den 26. og 27. juni 1992,

under henvisning til Rådets afgørelse 94/942/FUSP af 19. december 1994 om en fælles aktion vedtaget af Rådet på grundlag af artikel J.3 i traktaten om Den Europæiske Union vedrørende kontrol med udførslen af varer med dobbelt anvendelse fra Fællesskabet (1), og

ud fra følgende betragtninger:

Republikken Østrig, Republikken Finland og Kongeriget Sverige blev medlemmer af den Europæiske Union den 1. januar 1995;

New Zealand er tiltrådt gruppen af leverandører af nukleart materiale -

TRUFFET FØLGENDE AFGØRELSE:

Artikel 1

Listen i bilag II, punkt 1, til afgørelse 94/942/FUSP, som er nævnt i afgørelsens artikel 3 og i artikel 6, stk. 1, litra a), i forordning (EF) nr. 3381/94 (2), erstattes med listen i bilag I til nærværende afgørelse.

Artikel 2

Listen i bilag V til afgørelse 94/942/FUSP, som er nævnt i afgørelsens artikel 6 og i artikel 20, stk. 1, i forordning (EF) nr. 3381/94, suppleres for Østrig, Finland og Sverige med angivelserne i bilag II til nærværende afgørelse.

Artikel 3

Denne afgørelse offentliggøres i De Europæiske Fællesskabers Tidende.

Den træder i kraft på dagen for offentliggørelsen.

Udfærdiget i Luxembourg, den 10. april 1995.

På Rådets vegne

A. JUPPÉ

Formand

(1) EFT nr. L 367 af 31. 12. 1994, s. 8.

(2) Rådets forordning (EF) nr. 3381/94 af 19. december 1994 om en fællesskabsordning for kontrol med udførslen af varer med dobbelt anvendelse (EFT nr. L 367 af 31. 12. 1994, s. 1).

BILAG I

Australien

Canada

De Forenede Stater

Japan

Norge

New Zealand

Schweiz

BILAG II

>TABELPOSITION>
RÅDETS AFGØRELSE af 10. april 1995 om ændring af afgørelse 94/942/FUSP om en fælles aktion vedtaget af Rådet på grundlag af artikel J.3 i traktaten om Den Europæiske Union vedrørende kontrol med udførslen af varer med dobbelt anvendelse (95/127/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3,

under henvisning til de generelle retningslinjer fra Det Europæiske Råd den 26. og 27. juni 1992,

under henvisning til Rådets afgørelse 94/942/FUSP af 19. december 1994 om en fælles aktion vedtaget af Rådet på grundlag af artikel J.3 i traktaten om Den Europæiske Union vedrørende kontrol med udførslen af varer med dobbelt anvendelse (1) -

TRUFFET FØLGENDE AFGØRELSE:

Artikel 1

Artikel 8 i afgørelse 94/942/FUSP affattes således:

»Artikel 8

Denne afgørelse træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995.«

Artikel 2

Denne afgørelse offentliggøres i De Europæiske Fællesskabers Tidende samme dag som Rådets forordning (EF) nr. 837/95 af 10. april 1995 om ændring af forordning (EF) nr. 3381/94 af 19. december 1994 om en fællesskabsordning for kontrol med udførslen af varer med dobbelt anvendelse (2).

Udfærdiget i Luxembourg, den 10. april 1995.

På Rådets vegne

A. JUPPÉ

Formand

(1) EFT nr. L 367 af 31. 12. 1994, s. 8.

(2) Se s. 1 i denne Tidende.
KOMMISSIONENS BESLUTNING af 7. april 1995 om ændring af Kommissionens beslutning 94/278/EF om listen over tredjelande, hvorfra medlemsstaterne tillader indførsel af en række produkter omhandlet i direktiv 92/118/EØF (Tekst af betydning for EØS) (95/134/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser som omhandlet i bilag A, kapitel I, i direktiv 89/662/EØF, og for så vidt angår patogener i direktiv 90/425/EØF (1), ændret ved akten vedrørende Østrigs, Finlands og Sveriges tiltrædelse, særlig artikel 10, og

ud fra følgende betragtninger:

I Kommissionens beslutning 94/278/EF (2), ændret ved beslutning 94/453/EF (3), opstilles der lister over tredjelande, fra hvilke medlemsstaterne tillader indførsel af visse produkter som omhandlet i direktiv 92/118/EØF;

i disse lister indgår der bl.a. lister over de tredjelande, fra hvilke medlemsstaterne tillader indførsel af fiskemel og mel af andre marine dyr, bortset fra havpattedyr, samt snegle og frølår;

efter anmodning fra de newzealandske, madagaskiske og egyptiske myndigheder bør New Zealand og Madagaskar opføres på listen vedrørende fiskemel og mel af andre marine dyr, bortset fra havpattedyr, Madagaskar på listen vedrørende snegle og Egypten på listen vedrørende frølår;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 94/278/EF foretages følgende ændringer:

1) I del II, afsnit B, indsættes følgende linjer i alfabetisk rækkefølge efter ISO-koden:

»(MG) Madagaskar«

»(NZ) New Zealand«.

2) I del XI indsættes følgende linje i alfabetisk rækkefølge efter ISO-koden:

»(MG) Madagaskar«.

3) i del XII indsættes følgende linje i alfabetisk rækkefølge efter ISO-koden:

»(EG) Egypten«.

Artikel 2

Denne beslutning er rettet til medlemsstaterne.

Udfærdiget i Bruxelles, den 7. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 15. 3. 1993, s. 49.

(2) EFT nr. L 120 af 11. 5. 1994, s. 44.

(3) EFT nr. L 187 af 22. 7. 1994, s. 11.
RÅDETS AFGØRELSE af 17. april 1995 om undertegnelse og midlertidig anvendelse af fiskeriaftalen mellem Det Europæiske Fællesskab og Canada under NAFO-konventionen (95/546/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43 og artikel 228, stk. 3, første afsnit,

under henvisning til forslag fra Kommissionen, og

ud fra følgende betragtninger:

Det Europæiske Fællesskab og Canada har forpligtet sig til i højere grad at samarbejde om bevarelse og rationel forvaltning af fiskebestandene, bl.a. inden for rammerne af Organisationen for Fiskeriet i det Nordvestlige Atlanterhav (NAFO);

som følge af deres fælles interesse i at bevare bestandene er Det Europæiske Fællesskab og Canada blevet enige om et udbygget samarbejde om forvaltningen af de arter, der er omfattet af NAFO-konventionen, navnlig hellefisk;

aftalen er udformet som et godkendt protokollat med de dertil hørende bilag, en brevveksling og en noteveksling;

Det Europæiske Fællesskab og Canada har aftalt, at NAFO skal vedtage foranstaltningerne og bestemmelserne i det godkendte protokollat, og at de vil søge at opnå tilslutning fra de øvrige kontraherende parter i NAFO;

aftalen bør undertegnes og anvendes midlertidigt, for at de af parterne ønskede mål øjeblikkeligt kan nås -

TRUFFET FØLGENDE AFGØRELSE:

Artikel 1

1. Fiskeriaftalen i form af et godkendt protokollat med de dertil hørende bilag, en brevveksling og en noteveksling mellem Det Europæiske Fællesskab og Canada, i tilknytning til NAFO-konventionen, undertegnes på Det Europæiske Fællesskabs vegne.

2. Teksten til aftalen er knyttet som bilag til denne afgørelse.

3. Aftalen anvendes midlertidigt, når den er undertegnet.

Artikel 2

Formanden for Rådet bemyndiger Kommissionen til at undertegne vedlagte godkendte protokollat og de dertil hørende bilag, brevveksling og noteveksling med midlertidig virkning for Det Europæiske Fællesskab.

Udfærdiget i Bruxelles, den 17. april 1995.

På Rådets vegne

A. JUPPÉ

Formand
KOMMISSIONENS BESLUTNING af 3. april 1995 om listen over godkendte akvakulturbrug i Tyskland (Tekst af betydning for EØS) (95/124/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved akten vedrørende Østrigs, Finlands og Sveriges tiltrædelse, særlig artikel 6, og

ud fra følgende betragtninger:

Medlemsstaterne kan for akvakulturbrug, der ligger i ikke-godkendte zoner, opnå status som godkendt akvakulturbrug, der er fri for bestemte fiskesygdomme;

Tyskland har ved skrivelse af 2. december 1994 tilsendt Kommissionen begrundelser for meddelelse af status som godkendt akvakulturbrug i en ikke-godkendt zone til en række akvakulturbrug i Niedersachsen og Thüringen i henseende til infektiøs hæmatopoietisk nekrose (IHN) og egtvedsyge (VHS) samt de nationale bestemmelser, der sikrer, at reglerne for opretholdelse af godkendelsen bliver overholdt;

Kommissionen har for hver enkelt akvakulturbrug gennemgået de begrundelser, Tyskland har fremsendt;

gennemgangen har vist, at nogle akvakulturbrug opfylder alle betingelserne i artikel 6 i direktiv 91/67/EØF; andre akvakulturbrug opfylder ikke betingelserne, bl.a. med hensyn til vandforsyning og fristerne for stikprøveudtagning;

der bør fastsættes en liste over de akvakulturbrug, der godkendes i henseende til IHN og VHS;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

De i bilaget anførte akvakulturbrug anerkendes som godkendte akvakulturbrug i en ikke-godkendt zone i henseende til IHN og VHS.

Artikel 2

Denne beslutning er rettet til medlemsstaterne.

Udfærdiget i Bruxelles, den 3. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 46 af 19. 2. 1991, s. 1.

BILAG

GODKENDTE AKVAKULTURBRUG I TYSKLAND

I. Anlæg i Niedersachsen:

1. Fischzucht Harkenbleck

30966 Hemmingen-Harkenbleck

2. Versuchsgut Relliehausen der Universität Göttingen

(kun klækkeriet)

37586 Dassel

3. Forellenzucht Sieben Quellen

49124 Georgsmarienhütte

4. Forellenhof Fredelsloh

37186 Moringen

II. Anlæg i Thüringen:

1. Firma Tautenhahn

98646 Trostadt

2. Firma Hattop

98617 Meiningen

3. Thüringer Forstamt Leinefelde

37327 Leinefelde

4. Fischzucht Salza GmbH

99734 Nordhausen-Salza

5. Fischzucht Kindelbrück GmbH

99638 Kindelbrück

6. Forellenhof Wichmar

Wichmar
KOMMISSIONENS BESLUTNING af 4. april 1995 om Frankrigs status med hensyn til infektiøs hæmatopoietisk nekrose og egtvedsyge (Tekst af betydning for EØS) (95/125/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved akten vedrørende Østrigs, Finlands og Sveriges tiltrædelse, særlig artikel 5, og

ud fra følgende betragtninger:

Medlemsstaterne kan for en eller flere fastlands- eller kystzoner opnå status som godkendte zoner, der er fri for bestemte fiske- eller bløddyrssygdomme;

Frankrig har ved skrivelse af 16. september 1994 tilsendt Kommissionen passende begrundelser for meddelelse af status som godkendt zone for visse afvandingsområder i Bretagne i henseende til infektiøs hæmatopoietisk nekrose (IHN) og egtvedsyge (VHS) samt de nationale bestemmelser, der garanterer, at reglerne for opretholdelse af godkendelsen bliver overholdt;

efter gennemgang af disse oplysninger kan der meddeles disse afvandingsområder og tilhørende dele af kysten status som godkendte fastlands- og kystzoner i henseende til IHN og VHS;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. De i bilaget omhandlede afvandingsområder anerkendes som godkendte fastlandszoner i henseende til IHN og VHS.

2. De dele af kysten, der hører til de i stk. 1 omhandlede afvandingsområder, og som er anført i bilaget, anerkendes som godkendte kystzoner i henseende til IHN og VHS.

Artikel 2

Denne beslutning er rettet til medlemsstaterne.

Udfærdiget i Bruxelles, den 4. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 46 af 19. 2. 1991, s. 1.

BILAG

AFVANDINGSOMRÅDER

Alle afvandingsområder i regionen Bretagne, undtagen følgende afvandingsområder:

- Vilaine

- Aven

- Ster-Goz

- den nedre del af floden Élorns afvandingsområde.

DELE AF KYSTEN

Hele Bretagnes kyst undtagen følgende dele af kysten:

- Brests red

- Camarets vig

- kystzonen mellem Trévignons odde og floden Laïtas udmunding

- kystzonen mellem floden Tohons udmunding og departementsgrænsen.
RÅDETS AFGØRELSE af 3. april 1995 om beskikkelse af et medlem af og en suppleant til Regionsudvalget (95/121/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),

i betragtning af, at en plads som medlem af og en plads som suppleant til ovennævnte udvalg er blevet ledig, efter at Aldo Blaise og Alex How Choong er trådt tilbage, hvilket Rådet blev underrettet om henholdsvis den 14. december og den 10. november 1994, og

under henvisning til indstillingen fra den franske regering -

TRUFFET FØLGENDE AFGØRELSE:

Eneste artikel

Alex How Choong beskikkes som medlem af Regionsudvalget som efterfølger for Aldo Blaise, og Michel Chalono beskikkes som suppleant til Regionsudvalget som efterfølger for Alex How Choong for den resterende del af disses mandatperiode, dvs. indtil den 25. januar 1998.

Udfærdiget i Luxembourg, den 3. april 1995.

På Rådets vegne

J. TOUBON

Formand

(1) EFT nr. L 31 af 4. 2. 1994, s. 29.
RÅDETS AFGØRELSE af 3. april 1995 om beskikkelse af et medlem af og en suppleant til Regionsudvalget (95/120/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),

i betragtning af, at en plads som henholdsvis medlem af og suppleant til ovennævnte udvalg er ledig, efter at Marco Formentini og Raimondo Fassa er trådt tilbage, hvilket Rådet blev underrettet om henholdsvis den 8. juni og den 13. juli 1994, og

under henvisning til indstillingen fra den italienske regering -

TRUFFET FØLGENDE AFGØRELSE:

Eneste artikel

Rodolfo Jannaconne Pazzi beskikkes som medlem af Regionsudvalget som efterfølger for Marco Formentini, og Sergio Merusi beskikkes som suppleant til Regionsudvalget som efterfølger for Raimondo Fassa for den resterende del af disses mandatperiode, dvs. indtil den 25. januar 1998.

Udfærdiget i Luxembourg, den 3. april 1995.

På Rådets vegne

J. TOUBON

Formand

(1) EFT nr. L 31 af 4. 2. 1994, s. 29.